jonfoq l-eluf ta' liri fit-tagħlim ta' l-ilsna fl-iskejjel tagħna, organiżmi individwali ma jagħmlu xejn biex ma jħallux l-organiżmi li jħaddmu huma jisfaw ta' ħsara għall-ilsien nazzjonali tagħna. Biex issir xi ħaġa għall-ġid l-Għaqda tal-Kittieba tal-Malti (insejħulha hekk għax dan it-titolu storiku jogħġobni iżjed) fis-27 ta' Novembru, 1966 sejħet laqgħa tal-ġurnalisti, u l-għalliema tal-Malti u dawk kollha li jinteressaw ruħhom biex jisimgħu t-taħdita ta' Ġ, Diacono, ġurnalist u awtur, jitkellem fuq il-qagħda tal-ġurnaliżmu hawn Malta u jgħid x'għandu jsir biex it-taħsir f'ilsienna ifiq qabel ikun tard wisq. Għal din il-laqgħa ġew ħafna u naqsu ħafna wkoll. Fost dawn ma dehrux u la l-ġurnalisti u lanqas is-sidien tal-ġurnali Maltin u r-rapprezentanti ta' l-M.T.V. u r-Rediffusion, Kif igħid qawl Latin: il-ħuta tinten minn rasha, Tgħid dil-ħuta min sa jaqtagħlha rasha biex tmur l-intiena li qiegħda toħnoq in-nifs ta' l-ilsien Malti2 IL-KEBBIES TAL-FANALI Kull fl-għaxija kif mal-għabex tnin u imut saħħet il-jum, jiġi Majsi bis-sellum, u jixgħelli taħt it-tieqa fanal ċkejken, li tal-lejl itaffi d-diqa, Saħħti wkoll qed inħossha tmut kuljum, iżda msejkna l-Poeżija, kull fl-għaxija, dlonk tixxabbat mas-sellum, u ġo qalbi tixgħel naqra ta' fanal, illi jtaffi ftit id-diqa sa ma jmut ta' ħajti l-fdal. Alla ħares ma kienx Majsi illi jagħmel ftit tad-dija; u ma' Majsi… Alla ħares… ma kenitx il-Poeżijal ANTON BUTTIĠIEĠ